section_heading: Podaci o strip junaku
paragraph_text: Tex Willer je u mladosti bio sudionik američkog građanskog rata, u kojem se borio na strani Sjevera (Unije), iako se njegova država Texas nalazila na strani Konfederacije. Sudjelovao je u bitci kod prolaza Glorieta u ožujku 1862. Također je neko vrijeme bio pripadnik Sedme dobrovoljačke konjičke pukovnije iz Kansasa.